section_heading: Standard Liège
paragraph_text: Nakon neuspješnoga dvogodišnjeg probijanja do veće minutaže u Nürnbergu, raskinuo je ugovor i vratio se u Hrvatsku, ali na probu u Hajduk. Iako se na probi iskazao kao dobar strijelac, trener Vučević nije u njemu pronašao hitrog napadača kakav mu je bio potreban. Iako mu je kasnije ponuđen ugovor, nije došlo do dogovora, te je Benko napustio Split i potpisao (na 1+1 godinu) za belgijskoga prvaka Standarda iz Liègea.